Palatsin joulun ilmaiset koululaisopastukset varattavissa Milavidassa!   
Museo Milavida tarjoaa ilmaisia koululaisopastuksia oppilasryhmille ti-pe 24.11.–18.12. välisenä aikana klo 9, 10 ja 11.
Varaukset vain puhelimitse, puh. 040 831 4054. Otamme yhden opastusvarauksen per puhelu.  
· Varauspalvelu on avoinna arkisin klo 8.00–16.00. 
Palatsin joulu -kierroksella tutustutaan 1800-luvun aatelisväen joulunviettoon, kun Milavida on puettu upeaan jouluasuun. Syötiinkö ennen meillekin tuttuja jouluruokia? Kuinka joulua varten piti valmistautua? Miten joulunpyhinä vietettiin aikaa? 
Kierrokselle voi osallistua yksi luokka kerrallaan. Ilmaisen koululaisopastuksen voi varata vain suomenkielisenä. Opastuksen kesto on 30–45 minuuttia. 
· Huomioithan, että sairaana ei saa tulla museoon! 
· Museo avautuu klo 11, jonka jälkeen on mahdollista jäädä tutustumaan myös vaihtuvaan näyttelyyn. 
Opastus on maksuton kaikille Suomen ensimmäisen ja toisen asteen sekä perusopetuksen oppilaitoksille, mutta pääsymaksut peritään normaalisti.  
Ilmainen sisäänpääsy: 
· Pirkanmaalaisille koululais- ja 2. asteen oppilasryhmille.  
· Kaikille päiväkoti- ja eskariryhmille.  

Muiden kuin pirkanmaalaisten oppilasryhmien pääsymaksut ovat 6 € per oppilas/opiskelija (opettajat maksutta). Kaikilla opastukselle tulevilla ei-pirkanmaalaisilla oppilasryhmillä on oltava mukanaan laskutustiedot y-tunnuksineen (laskutuslisä 8 €) tai tasaraha pääsylippujen maksamiseksi. 


